Na temelju članka 35. i 391. Zakona o vlasništvu i drugim stvarnim pravima („Narodne novine“ broj : 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 8. Odluke o raspolaganju nekretninama u vlasništvu Općine Dubrava („Glasnik Zagrebačke županije“ broj: 27/12 i 8/16) , i Odluke Općinskog načelnika Općine Dubrava o raspisivanju javnog natječaja za prodaju nekretnina u vlasništvu Općine Dubrava (KLASA: 406-01/25-01/5, URBROJ: 238-5/02-25-1 od 09. srpnja 2025.godine), Općina Dubrava raspisuje

**JAVNI N A T J E Č A J**

**za prodaju nekretnina**

1. Raspisuje se javni natječaj za prodaju nekretnina u vlasništvu Općine Dubrava,

putem prikupljanja pisanih ponuda, i to:

1. **k. č. br. 865 k.o. Novaki, ukupne površine 1.183 m2;**
2. **k.č.br. 26/1 k.o. Marinkovac, ukupne površine 12.874 m2;**
3. **k.č.br. 137/4 k.o. Dubrava, ukupne površine 299 m2.**

Početna cijena je sadašnja tržišna vrijednost utvrđena od strane stalnog sudskog vještaka za područje građevinarstva i procjene nekretnina gosp.Alena Leljaka, mag.ing.aedif..

Početna cijena iznosi**:**

1. **k. č. br. 865 k.o. Novaki 4.550,00 eura (četiritisućepetstopedeseteura).** Jamčevina iznosi: 455,00 eura.
2. **k.č.br. 26/1 k.o. Marinkovac 9.270,00 eura (devettisućadvijestosedamdeseteura).** Jamčevina iznosi 927,00 eura.
3. **k.č.br. 137/4 k.o. Dubrava 1.900,00 eura (tisućudevetstoeura).** Jamčevina iznosi 190,00 eura.

**II.** Prodaja se vrši po načelu viđeno – kupljeno, prema stanju na terenu.

**III.** Kriterij za odabir najpovoljnije ponude je viša ponudbena cijena.

**IV.** Pravo na podnošenje ponuda imaju fizičke i pravne osobe s prebivalištem u Republici Hrvatskoj, koje uplate jamčevinu u iznosu kako je navedeno u točci I. ovog natječaja, na račun proračuna Općine Dubrava, broj: HR7124020061809700008, pozivom na broj: HR68 7757 – OIB, s naznakom “Jamčevina za kupnju nekretnina”.

**V**. Ponude se podnose u pisanom obliku i dostavljaju u zatvorenim omotnicama, poštom preporučenom pošiljkom ili osobno u pisarnici Općine Dubrava, na adresu Općina Dubrava, Braće Radić 2, 10342 Dubrava, Jedinstveni upravni odjel, s naznakom "Ponuda za natječaj za prodaju nekretnina– ne otvaraj”.

Rok za podnošenje ponuda je 15 dana od dana objave ovog natječaja na web stranici i oglasnoj ploči Općine Dubrava, te dnevnom tisku 24 sata**.**

**VI.** Ponuda mora sadržavati:

1. ime i prezime, odnosno naziv ponuditelja, prebivalište odnosno sjedište ponuditelja, OIB za fizičke osobe, odnosno MB za pravne osobe;
2. oznaku nekretnine za koju se dostavlja ponuda,
3. ponuđenu kupoprodajnu cijenu nekretnine iz ovog Javnog natječaja, a koja ne može biti manja od početne cijene predviđene ovim Javnim natječajem,
4. potpis ponuditelja/pečat za pravnu osobu i obrtnika.

Ponudi je potrebno priložiti:

* presliku osobne iskaznice i domovnicu (za fizičke osobe), a za pravne osobe izvod iz registra Trgovačkog suda ne stariji od 30 dana, odnosno za obrtnike preslika rješenja ili obrtnice Ureda za gospodarstvo;
* potvrdu Jedinstvenog upravnog odjela Općine Dubrava da ponuditelj nema

nepodmirenih dospjelih obveza prema Općini Dubrava,

* dokaz o uplaćenoj jamčevini (preslika);
* broj računa i naziv banke na koji će se izvršiti povrat jamčevine ako se ne uspije u natječaju.

**VII.** Kupoprodajni ugovor s najpovoljnijim ponuditeljem sklopit će se u roku od 30 dana od dana stupanja na snagu odluke o odabiru najpovoljnijeg ponuditelja. Kupac je dužan kupoprodajni iznos uplatiti jednokratno najkasnije u roku od 30 dana od dana potpisa Ugovora o kupoprodaji nekretnine. Nakon isplate cjelokupnog kupoprodajnog iznosa Općina će uvesti u posjed kupca i izdati tabularnu ispravu za upis u zemljišne knjige.

U slučaju zakašnjenja s plaćanjem kupoprodajne cijene kupac je dužan platiti zakonsku zateznu kamatu od dana dospijeća do dana plaćanja.

Prodavatelj zadržava pravo da, ukoliko kupac zakasni s plaćanjem više od 60 dana, može jednostrano raskinuti ugovor, a uplaćenu jamčevinu zadržati.

**VIII.** Ponuditelju koji ne uspije u natječaju jamčevina se vraća u roku od osam dana od dana donošenja odluke o odabiru najpovoljnije ponude, a ponuditelju koji uspije u natječaju jamčevina se uračunava u kupoprodajnu cijenu.

**IX**. Ponuditelj koji ponudi najvišu cijenu i odabran je kao najpovoljniji, a odustane od kupnje nekretnina ili ne pristupi zaključenju Ugovora o kupoprodaji nekretnine, gubi pravo na povrat jamčevine.

**X.** Ponuditelji će se pisanim putem obavijestiti o rezultatima natječaja.

Općina Dubrava zadržava pravo neodabira niti jedne ponude, a o razlozima neodabira nije dužna davati obrazloženja natjecateljima. Isto tako Općina Dubrava zadržava pravo poništenja natječaja djelomično ili u cijelosti.

 **XI.** Sve potrebne informacije glede nekretnine mogu se dobiti svakog radnog dana prostorijama Općine Dubrava ili na telefon 091/2725-830.

KLASA: 406-01/25-01/5

URBROJ: 238-5/02-25-3

OPĆINA DUBRAVA